Dronning Margrethes svoger prins Richard er død mandag 13. marts.

Ifølge Kongehuset var døden pludselig.

Prinsen blev 82 år.

- Det er med stor sorg, at jeg på vegne af Hendes Kongelige Højhed Prinsesse Benedikte må meddele, at Hans Højhed Prins Richard er afgået ved døden, lyder det i en pressemeddelelse fra Hoffet.

Hendes Kongelige Højhed Prinsesse Benedikte er efter et kort ophold i Danmark rejst hjem til Berleburg tirsdag morgen.

Benedikte havde været i Danmark på officielle opgaver det meste af sidste uge og hele weekenden, hvor hun blandt andet var til Hingstekåring i Herning.

Benedikte og prins Richard af Berleburg. Foto: All Over

Prins Richard blev gift med prinsesse Benedikte i 1968 i Fredensborg Slotskirke og har siden boet sammen på slottet i Berleburg i Tyskland.

Prinsesse Benedikte og prins Richard blev gift i 1968. Foto: Polfoto

Prins Richard blev for nogle år siden opereret for kræft, og gennemgik i den forbindelse flere behandlinger med kemoterapi.

Afdød prins brød sig ikke om rampelyset

.

Prinsesse Benedikte og prins Richard holdt sølvbryllup i København. Foto: Lars Krabbe

Parret er forældre til tre børn, Gustav, Alexandra og Nathalie. De to døtre har gjort ham til morfar fire gange.

Sønnen Gustav har ingen børn, men til gengæld har prins Richard overdraget ham ejendomsretten til slottet og de tilhørende 15.000 hektar skov.

Opslidende kemobehandling

Far og søn havde et tæt forhold, som blev yderligere styrket, da prins Richard for nogle år siden fik hudkræft og måtte igennem en opslidende kemobehandling.

Prins Richard, hvis fulde navn lyder Richard Casimir Karl August Konstantin zu Sayn-Wittgenstein-Berleburg, er søn af den svenskfødte fyrstinde Margareta, som var veninde med dronning Ingrid.

Prinsesse Benediktes og prins Richards bryllup i Fredensborg kirke. Polfoto

Hans far, prins Gustav Albrecht, som var ritmester i den tyske hær under Anden Verdenskrig, døde på østfronten.

Efter krigen rejste moren tilbage til Sverige, hvor prins Richard boede, indtil han vendte tilbage til Tyskland for at læse jura og senere forstvæsen.

Prins Richard ville være fyldt 83 år 29. oktober.